เคยกินร้าน Scoozi เมื่อนานแสนนาน นานแค่ไหน ก็ตั้งแต่ยังเป็นเจ้าของเดิม มีอยู่ร้านเดียวนั่นแหละค่ะ สมัยนั้นจำได้ว่าไม่ค่อยมีร้านพิซซ่าแนวอิตาเลี่ยนมากนัก ได้กินพิซซ่าแป้งบางกรอบร้าน scoozi ดั้งเดิม จำได้ว่าอร่อยมาก

สำหรับ scoozi เจ้าของใหม่ มีสาขาเต็มเมืองไปหมด เพิ่งจะได้ไปลิ้มลองครั้งนี้ครั้งที่สองค่ะ แต่เป็นครั้งแรกสำหรับสาขา The Crystal Park นี้

สำหรับสาขานี้ เดินผ่านบ่อยๆ ค่ะ เห็นร้านค่อนข้างจะโล่งๆ พอเดินเข้าไป จริงๆ ร้านมืดๆ นะคะ แต่เนื่องจากว่าเค้าจัดแต่งร้านได้โปร่งๆ โล่งๆ มันก็ไม่เลยไม่ค่อยอึดอัดเท่าไหร่

สำหรับวันที่ไป ก็ได้ลองหลายเมนูอยู่ค่ะ แต่ไปมาซักพักแล้วหละ จำไม่ได้แล้วค่ะว่าสั่งอะไรบ้าง เอาคร่าวๆ ละกันเนาะ

- พิซซ่า .. แป้งบาง อร่อยค่ะ

- พาสต้า .. จำได้ว่าพวกครีมซอสไม่ค่อยอร่อยนะ เพราะมันไม่ค่อยเข้มข้นเท่าไหร่ น้ำเจิ่งนองมาก ส่วนพาสต้าผัดแห้งนี่ รสชาติดีทีเดียว

- ลาซานญ่า .. ลองทั้งแบบเนื้อ และซีฟู้ด แบบเนื้ออร่อยค่ะ แต่ซีฟู้ด ไม่เวิร์คอะ เพราะเค้าสับซีฟู้ดละเอียดมาเลย รสชาติเหมือนหอยลายกระป๋อง 

- ผักโขมอบชีส .. ชีสเยิ้มๆ อร่อยค่ะ

- สลัด .. อร่อยนะคะ แต่รู้สึกว่าน้อยไปนะผัก เมื่อเทียบกับราคา

- calamari .. กรอบอร่อยดีค่ะ